《将发朝鲜留别东士大夫 其二》
清代·周家禄

王师七月下东方，国难悬知痛未忘。岂有亡人仇卫辄，似闻故剑在昭阳。

檀君废壤关时局，卫满荒营彻旧防。宵旰两宫频左顾，诸君何以副尊王。

作者简介：江苏海门人，字彦升，号奥簃。同治九年以优贡官江浦县训导。擅词章，习考据、校刊之学。后入吴长庆幕，随军赴朝鲜。有诗集及《朝鲜记事诗》。